nahid-hub/BLUGE-bengali-wikipedia-section-title-prediction huggingface dataset:
জালাল ব্রাউন বিশ্ববিদ্যালয় থেকে পিএইচডি করেন। তিনি ম্যাসাচুসেটস-বোস্টন বিশ্ববিদ্যালয়ের একজন স্থায়ী অনুষদ ছিলেন, রাজনৈতিক বিজ্ঞানের সহযোগী অধ্যাপক পদে অধিষ্ঠিত ছিলেন। তিনি হার্ভার্ড বিশ্ববিদ্যালয়ের সাউথ এশিয়া ইনিশিয়েটিভের সহকর্মী ছিলেন। উমাসে যোগদান করার আগে আলমগীর ব্রাউন ইউনিভার্সিটির ইন্টারন্যাশনাল স্টাডিজের ওয়াটসন ইন্সটিটিউট ফর ইন্টারন্যাশনাল স্টাডিজ, কলম্বিয়া বিশ্ববিদ্যালয়ের সাউদার্ন এশীয় ইনস্টিটিউট এবং নিউ দিল্লির পলিসি রিসার্চ সেন্টারের গবেষণায় অংশ নেন। গবেষণার পাশাপাশি তিনি জাতিসংঘ জনসংখ্যা তহবিল এবং কৌশল পরামর্শদাতাদের হয়ে কাজ করেন।

জালাল মৃত্যুর আগ পর্যন্ত একাধিক গবেষণামূলক প্রকল্পে কাজ করেন, উল্লেখযোগ্য হলো বাংলাদেশ ও পাকিস্তানের রাজনৈতিক সহিংসতা ও বিচার, বাংলাদেশের পরাষ্ট্র নীতি, ভারতীয় পররাষ্ট্র নীতিতে মূল্যবোধের প্রতিনিধিত্ব এবং মিয়ানমারের কর্তৃত্ববাদ ও বিশ্বায়নের মধ্যে সম্পর্ক।

বিশ্ববিদ্যালয়ে কর্মজীবনের পাশাপাশি, আলমগীর রেড ব্রিজ স্ট্রাটেজি, ইনকর্পোরেটেডের অধ্যক্ষ ছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবন
titleC. নিবন্ধ এবং প্রবন্ধ
titleD. সামাজিক আন্দোলন
উত্তর: titleB
উম্মে ফাদল ইসলামের প্রাথমিক দাওয়াতেই মুসলমান হন। তিনি মক্কার প্রথম মহিলা যিনি হযরত খাদিজার পরে ইসলাম গ্রহণ করেন। তবে আল ইসাবা গ্রন্থে একথাও বলা হয়েছে, তিনি হিজরাতের পূর্বে মুসলমান হন। "ইমাম জাহাবীও" তাকে প্রথম পর্বের মুসলমান বলেছেন।

মক্কার ইসলামের সূচনা লগ্নেই মুসলমান হলেও স্বামী আব্বাস ইবনে আব্দুল মুত্তালিবের মদিনায় হিজরতের পূর্ব পর্যন্ত বিভিন্ন প্রতিকূলতার মধ্যেও মক্কায় অবস্থান করেন। আব্বাস অনেক দেরীতে ইসলাম গ্রহণ করেন,সুতরাং তারা একেবারে শেষের দিকে সন্তানাদি সহ মদিনায় হিজরাত করেন।

সঠিক অনুচ্ছেদ শিরোনাম কোনটি?
titleA. সন্তানাদি
titleB. চারিত্রিক গুণাবলী
titleC. মৃত্যু
titleD. ইসলাম গ্রহণ ও হিজরত
উত্তর: titleD
পশ্চিম দিক থেকে কাশ্মীর উপত্যকায় প্রবেশ পথে ঝিলম ভ্যালি রোডের উপর উরি অবস্থিত। কাশ্মীর বিভাজনের আগে, এই রাস্তার মাধ্যমে উরি রাওয়ালপিন্ডি এবং শ্রীনগরের সাথে যুক্ত ছিল। আর একটি গুরুত্বপূর্ণ রাস্তা উরিকে, হাজী পীর গিরিপথ হয়ে, পুঞ্চেরর সাথে যুক্ত করেছিল।

উরি শ্রীনগর থেকে ৭৬ মাইল, মুজাফফরাবাদ থেকে ৪২ মাইল এবং পুঞ্চ থেকে ৪৯ মাইল দূরে অবস্থিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. ২০১৬ উরি সন্ত্রাসী হামলা
titleC. অবস্থান
titleD. জনসংখ্যার উপাত্ত
উত্তর: titleC
২০১৫ সালের আদমশুমারি অনুযায়ী এই দ্বীপের জনসংখ্যা প্রায় ১৪১ মিলিয়ন।জাভা বিশ্বের সবচেয়ে ঘনবসতিপূর্ণ এলাকাগুলির মধ্যে একটি এবং এখানে ব্যাপক জনসংখ্যা জাতীয় সমস্যায় পরিণত হয়েছে। ইন্দোনেশিয়ার মোট এলাকার ৭% হলেও, মোট জনসংখ্যার প্রায় ৬৫% এখানে বসবাস করে। জনসংখ্যার ৭৫% জাভা জাতি(মধ্য ও উত্তর অঞ্চল); সুদানি ১৫% (পশ্চিম অঞ্চল); এবং মাদুরাই রক্তের ১০% (পূর্ব অঞ্চল)। যদিও বেশিরভাগ অধিবাসীরা মুসলমান।তবে তাদের পুরাতন হিন্দু ও বৌদ্ধ ধর্মানুষ্ঠান ও সংস্কৃতি তাদের ঐতিহ্য , নামকরণ ও সাহিত্যে প্রচলিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভাষা
titleC. রাজনৈতিক এবং অর্থনৈতিক
titleD. জনসংখ্যা
উত্তর: titleD
জোরপূর্বক বিবাহের সমাপ্তি টানা পৃথিবীর অনেকে দেশে খুবই কঠিন। উদাহরণ স্বরূপ বলা যায় আফ্রিকার বিভিন্ন দেশে জোরপূর্বক বিবাহের সমাপ্তি টানার অন্যতম অন্তরায় পণ প্রথা। পণের অর্থ পরিশোধের সাথে সাথেই মেয়েকে স্বামী ও তার পরিবারের সম্পত্তি হিসেবে দেখা হয়। যদি সে ফিরে যেতে চায় তাহলে স্বামী তার প্রদত্ত পণ মেয়ের পরিবারের কাছে ফেরত চাইতে পারে। মেয়ের পরিবার প্রায়ই এই অর্থ ফেরত দিতে পারে না না চায় না।

যুক্তরাজ্যের অধিবাসীরা যদি বিদেশে জোরপূর্বক বিবাহ এড়াতে চায় তবে তাদের প্রত্যাবাসন খরচ দিতে হয় অথবা ঋণে জড়িয়ে পড়তে হয়। ফলে জোরপূর্বক বিবাহ এড়ানো কঠিন হয়ে পড়ে।

সঠিক অনুচ্ছেদ শিরোনাম কোনটি?
titleA. জোরপূর্বক বিবাহ এড়ান
titleB. দক্ষিণ আফ্রিকা
titleC. যুক্তরাষ্ট্র
titleD. যুক্তরাজ্য
উত্তর: titleA
এই ভূখণ্ডের আলেমদের মধ্যে কলমের চর্চা এতোটা জোরালো না থাকলেও ব্যতিক্রম ছিলেন আল্লামা মুশাহিদ আহমদ বায়ামপুরী রহ.। দ্বীনের বিভিন্ন অঙ্গনে অবদানের পাশাপাশি লেখালেখির লাইনেও তার বিশেষ ভূমিকা রয়েছে। তিনি জাতিকে কয়েকটি অমূল্যবান বই উপহার দিয়ে গেছেন। তার রচিত ‘ফাতহুল কারীম ফি সিয়াসাতিন্নাবিয়ীল আমীন’ রাজনীতি বিষয়ে একটি অমর গ্রন্থ। ১৯৪৮ সালে ভারতের রামপুর থেকে কিতাবটি মুদ্রিত হয়। পরবর্তী সময়ে ‘ইসলামের রাষ্ট্রীয় ও অর্থনৈতিক উত্তরাধিকার’ নামে বইটির অনুবাদ ইসলামিক ফাউন্ডেশন থেকে প্রকাশিত হয়। তার রচিত ‘আল-ফুরক্বান বাইনাল হক্বে ওয়াল বাতিল ফি ইলমিত তাসাউফে ওয়াল ইহসান’ গ্রন্থটি তাসাউফ সংক্রান্ত। তার আরও কয়েকটি গ্রন্থ হচ্ছে: আল ফুরক্বান বাইনা আউলিয়াইর রহমান ও আউলিয়াইশ শাইতান, সত্যের আলো (দুই খণ্ডে), ইসলামে ভোট ও ভোটের অধিকার, সেমাউল কোরআন, ইজহারে হক্ব, আল লাতাইফুর রাব্বানিয়্যাহ ফি সূরাতি তাফসীরিল ফাতিহা। এছাড়া কিছু বই অপ্রকাশিত থেকে যায়।

সঠিক অনুচ্ছেদ শিরোনাম কোনটি?
titleA. আধ্যাত্মিক জীবন
titleB. রচনাবলী
titleC. শিক্ষাজীবন
titleD. ইলমের সমুদ্র
উত্তর: titleB
২০০৬ জার্মানি বিশ্বকাপে ভাল ফলাফলের আশা নিয়ে অংশগ্রহণ করে আর্জেন্টিনা। প্রথম পর্বে কোত দিভোয়ার (২–১) ও সার্বিয়া এবং মন্টেনেগ্রোর (৬–০) বিপক্ষে জয় লাভ করে তারা। নেদারল্যান্ডসের বিপক্ষে প্রথম পর্বের শেষ খেলাটি গোলশূন্য ড্র হয়। দ্বিতীয় পর্বে মেক্সিকোর বিপক্ষে খেলায় অতিরিক্ত সময়ে ২–১ ব্যবধানে জয় লাভ করে আর্জেন্টিনা। জয়সূচক গোলটি করেন মাক্সি রোদ্রিগেস। ফিফার অনলাইন জরিপে গোলটি বিশ্বকাপের সেরা গোল নির্বাচিত হয়। কোয়ার্টার ফাইনালে জার্মানির বিপক্ষে খেলাটি ১–১ সমতায় শেষ হলে পেনাল্টিতে ৪–২ ব্যবধানে জয় পায় জার্মানি। খেলা শেষে আর্জেন্টিনীয় এবং জার্মান খেলোয়াড়দের মধ্যে ঝগড়ার সূত্রপাত ঘটে।

বিশ্বকাপের পরেই কোচ হোসে পেকারম্যান পদত্যাগ করেন। তার উত্তরসূরি হিসেবে অ্যালফিও বাসিলকে পুনরায় নিয়োগ দেয় এএফএ, যিনি ১৯৯৪ বিশ্বকাপের সময় দলের কোচ ছিলেন।

সঠিক অনুচ্ছেদ শিরোনাম কোনটি?
titleA. ২০১০ বিশ্বকাপ
titleB. দীর্ঘ অণুপস্থিতি (১৯৩৪–১৯৫৪)
titleC. ২০০৬ বিশ্বকাপ
titleD. সুইডেন ডিজাস্টার – দ্রুত পরিবর্তন
উত্তর: titleC
প্রধানমন্ত্রীর প্রধান কর্মস্থল হল উত্তর-পূর্ব ইসলামাবাদে অবস্থিত প্রধানমন্ত্রীর কার্যালয় । সরকারী বাসভবন প্রধানমন্ত্রীর কার্যালয়ের কাছে। প্রধানমন্ত্রী হলেন প্রধান নির্বাহী যিনি পাকিস্তান সরকারের কর্তৃত্ব পরিচালনা ও অনুশীলন করেন । আস্থাভাজন ভোট পাওয়ার পরে প্রধানমন্ত্রীকে রাষ্ট্রপতির মাধ্যমে শপথ গ্রহণ এবং সরকার গঠনের আমন্ত্রণ জানানো হয়। বাস্তবে প্রধানমন্ত্রী মন্ত্রিপরিষদের সদস্যদের মনোনীত করেন যারা পাকিস্তান সরকারের গুরুত্বপূর্ণ কার্যাদি এবং মন্ত্রনালয়গুলির তদারকি করেন। উপরন্তু, প্রধানমন্ত্রী রাষ্ট্র বিষয়াবলি ও আইনের প্রস্তাবের প্রশাসন সংক্রান্ত মন্ত্রীসভার সব সিদ্ধান্ত রাষ্ট্রপতিকে জানান। 

প্রধানমন্ত্রী মন্ত্রিপরিষদের সাথে আলোচনা করে সংসদের অধিবেশনগুলির সময়সূচী এবং উপস্থিতিতে উপস্থিত হন এবং সংসদ সদস্যদের থেকে মন্ত্রীদের কাছে প্রশ্নের উত্তর দেন। প্রধানমন্ত্রী বিভিন্ন গুরুত্বপূর্ণ পদে নিয়োগ করেন:


কিছু নির্দিষ্ট মন্ত্রণালয় / বিভাগ মন্ত্রিসভায় কাউকে বরাদ্দ করা হয় না তবে প্রধানমন্ত্রী নিজেই করেন। প্রধানমন্ত্রী সর্বদা ইনচার্জ / চেয়ারম্যান হন:


প্রধানমন্ত্রীকে পাকিস্তানি পারমাণবিক অস্ত্রাগারগুলির উপরে কমান্ড অথোরিটির দায়িত্ব অর্পণ করা হয়েছে এবং বিভিন্ন প্রতিনিধি দল, উচ্চ-স্তরের বৈঠক এবং আন্তর্জাতিক সংস্থাগুলিতে যে দেশের সর্বোচ্চ সরকারী দপ্তরের উপস্থিতি প্রয়োজন এবং জাতীয় গুরুত্বের বিভিন্ন বিষয়ে জাতির উদ্দেশে সম্বোধন করে সে দেশের প্রতিনিধিত্ব করে। 

পাকিস্তানের সংবিধানে প্রধানমন্ত্রী জাতীয় পরিষদের সদস্য হওয়া প্রয়োজন। পাশাপাশি তিনি অবশ্যই:


সঠিক অনুচ্ছেদ শিরোনাম কোনটি?
titleA. নির্বাচন এবং অপসারণ
titleB. ইতিহাস
titleC. প্রধানমন্ত্রীর ভূমিকা ও ক্ষমতা
titleD. অফিসের শপথ
উত্তর: titleC
৪ জুন, ১৯৩১ তারিখে জন্মগ্রহণকারী ডি. এম. জয়রত্নে ক্যান্ডি শহরের ঠিক বাইরে গাম্পোলা এলাকার ডলুয়া মহাবিদ্যালয়ে অধ্যয়ন করেন। ১৯৫১ সালে এস. ডব্লিউ. আর. ডি. বন্দরনায়েকে কর্তৃক ক্যান্ডিতে শ্রীলঙ্কা ফ্রিডম পার্টি প্রতিষ্ঠা করার পর তিনি ডলুয়া মহাবিদ্যালয়ে শিক্ষক হিসেবে যোগদান করেন। পরবর্তীতে তিনি ১৯৬০ সাল থেকে ১৯৬২ সালের মেয়াদকালে ডলুয়ায় পোস্টমাস্টার হিসেবে কর্মরত ছিলেন।

সঠিক অনুচ্ছেদ শিরোনাম কোনটি?
titleA. শ্রীলঙ্কার প্রধানমন্ত্রী
titleB. রাজনীতিতে অংশগ্রহণ
titleC. মৃত্যু
titleD. প্রারম্ভিক জীবন
উত্তর: titleD
ভারতে সিন্ধি লেখার জন্য দেবনাগরী লিপিও ব্যবহার করা হয়।
১৯৪৮ সালে ভারত সরকার একটি আধুনিক সংস্করণ চালু করে, কিন্তু সেটি সম্পুর্ণ স্বীকৃতি লাভ না করায় ফার্সি-আরবি এবং দেবনাগরী উভয় লিপিতেই সিন্ধি লেখা হয়।
ভারতে সিভিল সার্ভিস পরিক্ষার সিন্ধি পরিক্ষা পত্র যে কোন একটি লিপিতেই দেওয়া যায়। ধ্বনিবিশেষক আধোদন্ড দ্বারা অন্তঃস্ফোটী ধ্বনি এবং নুকতা দ্বারা অতিরিক্ত ব্যঞ্জনধ্বনি চিহ্নিত করা হয়।

সঠিক অনুচ্ছেদ শিরোনাম কোনটি?
titleA. শিক্ষা
titleB. গ্রন্থপঞ্জী
titleC. লিখন পদ্ধতি
titleD. দেবনাগরী লিপি
উত্তর: titleD
৯০-এর দশকে ক্রিপ্টোফাংকের উত্তরাধিকারী ক্রিপ্টোগ্রাফির সূচনা হয় আগস্ট ২০১২ সালে, অস্ট্রেলিয়ান সাংবাদিক আশার ওলফের একটি টুইট থেকে, সাইবারঅপরাধ আইন সংশোধনী বিল ২০১১ এবং এ সংশোধনীতে দুবছর ডাটা সংগ্রহে রাখার প্রস্তাব থেকে যার জন্ম। এ ডিআইওয়াই স্ব-সংগঠিত আন্দোলন কয়েকঘণ্টার মধ্যেই ভাইরাল হয়ে যায়। অস্ট্রেলিয়া, যুক্তরাষ্ট্র, যুক্তরাজ্য এবং জার্মানির অনেক শহরেই মুহূর্তক্ষণ পরে দেখা যায় স্বাধীন ক্রিপ্টোপার্টি সংগঠিত হচ্ছে। 

২০১২-এর মধ্য অক্টোবরে বিশ্বব্যাপী ৩০টি ক্রিপ্টোপার্টি অনুষ্ঠিত হয়, যার কিছু অব্যহতভাবে চলতে থাকে। একইসাথে অনুষ্ঠিত হয় রিকজাভিক, ম্যানিলা ও ব্রাসেলসে।

সঠিক অনুচ্ছেদ শিরোনাম কোনটি?
titleA. আক্রমণ ও সাইট টেকডাউন
titleB. প্রকাশনা
titleC. গণমাধ্যমের প্রতিক্রিয়া
titleD. ইতিহাস
উত্তর: titleD
এ পদ্ধতিতে কাগজ উৎপাদনের জন্য প্রথমে কাগজের মন্ড কে একটি বড় পাত্রে পানির সাথে ভালো করে মেশানো হয়। অতঃপর এই মিশ্রণ কে একটি ছাঁচে ঢালা হয়। এই ছাঁচটি তারের জাল এবং কাঠের ফ্রেম দিয়ে তৈরি। মিশ্রণটিকে ছাঁচে ঢাললে তারের জাল চুঁইয়ে পানি ঝরে যায়, আর আঁশের একটি পাতলা আস্তরণ জালের উপরে থেকে যায়। এই আস্তরণ টি ভেজা থাকে। একে শুকানোর জন্য এর উপরে পশমের কম্বল জাতীয় কাপড় দিয়ে চাপ দেওয়া হয়। এর ফলে আস্তনণটির জলীয় অংশ কম্বল শুষে নেয় এবং এতে কিছুটা দৃঢ়তা দান করে। এরপর এই আস্তরণটিকে ছাঁচ থেকে তুলে ঝুলিয়ে রেখে বা বিছিয়ে রেখে বায়ুতে শুকানো হয়। আর এর মাধ্যমেই তৈরি হয় হাতে তৈরি কাগজ।

শুকানোর পরে সাধারণত কাগজটিকে ২টি রোলারের মধ্য দিয়ে অতিক্রম করানো হয়। এর মাধ্যমে কাগজের দৃঢ়তা আরও বাড়ানো হয়। কাগজটি কি কাজে ব্যবহৃত হবে, সে অনুসারে তার দৃঢ়তা নিয়ন্ত্রণ করা হয়। লেখা এবং ছাপার কাজে অপেক্ষাকৃত দৃঢ় কাগজ আর জলরঙে ছবি আঁকার কাজে ব্যবহৃত হয় অপেক্ষাকৃত নরম কাগজ। হাতে তৈরি কাগজের ছাঁচটিকে ডেকেল বলে। এটি ব্যবহারের কারণে কাগজের প্রান্তগুলো অনিয়মিত এবং ঢেউ আকৃতির হয়। একে “ডেকেল এজ” বা “ডেকেল প্রান্ত” বলে। এই ধরেনের কাগজের প্রান্ত দেখে নির্ধারণ করা যায় কাগজ টি হাতে নাকি যন্ত্রে তৈরি । আজকাল এ ধরনের কাগজ আভিজাত্যের প্রতীক হিসেবে ব্যবহৃত হচ্ছে। আবার এ ধরনের কাগজে তারের জালের লম্বা লম্বা সরু দাগ থেকে যায়। যার মাধ্যমে কাগজে জল ছাপ দেওয়া সম্ভব। পরীক্ষাগারে কাগজ উৎপাদন পদ্ধতি পাঠদানের জন্য এবং কাগজ কলে মান নিয়ন্ত্রণের জন্য হাতে তৈরি কাগজ প্রস্তুত করা হয়।

সঠিক অনুচ্ছেদ শিরোনাম কোনটি?
titleA. যান্ত্রিক পদ্ধতি
titleB. কাগজ কলের প্রচলন
titleC. হাতে তৈরি কাগজ
titleD. রাসায়নিক পদ্ধতিতে মণ্ড তৈরি
উত্তর: titleC
খেলার শেষদিকে আঁটোসাঁটো বোলিং করতেন। ধীরগতিসম্পন্ন বোলিং করে বেশ সুনাম অর্জন করেন ইয়ান হার্ভে। পাশাপাশি নিচেরসারির ব্যাটসম্যান হিসেবে ব্যাট হাতে মাঠে নামতেন ও মারকুটে ব্যাটিং করতেন। তবে, ওডিআইয়ে কোন অর্ধ-শতরানের ইনিংস সংগ্রহ করতে পারেননি।

২০০৪ সালে উইজডেন কর্তৃক বর্ষসেরা ক্রিকেটার হিসেবে মনোনীত হন তিনি। তার ভাইপো ম্যাকেঞ্জি হার্ভে প্রথম-শ্রেণীর ক্রিকেটে অংশ নিয়েছেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. টুয়েন্টি২০ ক্রিকেট
titleC. ক্রিকেট বিশ্বকাপ
titleD. খেলোয়াড়ী জীবন
উত্তর: titleA
মার্কিন-ইসরায়েল কৌশলগত সম্পর্কের একটি দিক হলো এ্যারো এন্টি-ব্যালিস্টিক মিসাইল প্রোগ্রামের যৌথ বিকাশ, যা ব্যালিস্টিক মিসাইলগুলিকে আটক এবং ধ্বংস করার জন্য ডিজাইন করা হয়েছে। এই উন্নয়ন ইসরায়েল এবং মার্কিন যুক্তরাষ্ট্র উভয় দ্বারা অর্থায়ন করা হয়। অ্যারো এছাড়াও অতিরিক্ত অস্ত্র সিস্টেম বিকাশ প্রয়োজনীয় গবেষণা এবং অভিজ্ঞতা সঙ্গে মার্কিন উপলব্ধ করা হয়েছে। এ পর্যন্ত, মার্কিন যুক্তরাষ্ট্রে চূড়ান্ত ব্যয় ৫০ শতাংশ বাড়ানোর সাথে সাথে উন্নয়ন খরচটি ২.৪ এবং ৩.৬ বিলিয়ন ডলারের মধ্যে রয়েছে।

সঠিক অনুচ্ছেদ শিরোনাম কোনটি?
titleA. ক্লিনটন প্রশাসন ১৯৯৩-২০০১
titleB. মিসাইল প্রোগ্রাম
titleC. কার্টার প্রশাসন ১৯৭৭-১৯৮১
titleD. নিক্সন এবং ফোর্ড প্রশাসন (১৯৬৯-১৯৭৭)
উত্তর: titleB
১৭৪০ সালে সংঘটিত গিরিয়ার যুদ্ধে মীর জাফর আলীবর্দী খানের হয়ে নবাব সরফরাজ খানের বিরুদ্ধে যুদ্ধ করেন এবং খ্যাতি লাভ করেন। আলীবর্দী নবাব হওয়ার পর মীর জাফরকে তার কৃতিত্বের জন্য মনসবদার পদ প্রদান করেন এবং মীর জাফরের তার বেতন হয় মাসে ১০০ টাকা। নবাব আলীবর্দী তার বৈমাত্রেয় বোন শাহ খানুমকে মীর জাফরের সঙ্গে বিবাহ দেন। পরবর্তীতে মীর জাফর নবাবের পুরাতন সৈন্যদলের প্রধান 'বখশী' বা প্রধান সেনাপতির পদ লাভ করেন।

সঠিক অনুচ্ছেদ শিরোনাম কোনটি?
titleA. গিরিয়ার যুদ্ধ
titleB. সিরাজউদ্দৌলার অধীনে কর্মজীবন
titleC. পরিচিতি
titleD. যুদ্ধের প্রথম পর্যায়
উত্তর: titleA
২০১২ সালের অক্টোবরে বোয়ালখালী উপজেলার পূর্ব গোমদণ্ডী ইউনিয়ন, পশ্চিম গোমদণ্ডী ইউনিয়নের ১নং হতে ৬নং ওয়ার্ড (সাবেক এ ও বি ওয়ার্ড ) এবং কধুরখীল ইউনিয়নের ১নং হতে ৩নং (সাবেক এ ওয়ার্ড) নিয়ে পৌরসভা গঠিত হয়। ২০১৪ সালের ২১ মে পৌরসভার প্রথম নির্বাচন অনুষ্ঠিত হয়। ২০১৪ সালের ২৩ জুলাই পৌরসভার প্রথম বাজেট ঘোষণা করা হয়। এটি একটি "গ" শ্রেণীর পৌরসভা। এ পৌরসভার প্রশাসনিক কার্যক্রম বোয়ালখালী থানার আওতাধীন। এটি জাতীয় সংসদের ২৮৫নং নির্বাচনী এলাকা চট্টগ্রাম-৮ এর অংশ। ৯টি ওয়ার্ড নিয়ে গঠিত বোয়ালখালী পৌরসভা।

ওয়ার্ডভিত্তিক বোয়ালখালী পৌরসভার এলাকাসমূহ হল:
সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ধর্মীয় উপাসনালয়
titleC. খাল ও নদী
titleD. যোগাযোগ ব্যবস্থা
উত্তর: titleA
কাজী সিরাজুল ইসলাম ব্যাংকের শিক্ষানবীস কর্মকর্তা হিসাবে কর্ম জীবন শুরু করেন। ১৯৬৬ সালে বায়তুল মোকাররম মার্কেটে আমিন জুয়েলার্স নামে ব্যবসা প্রতিষ্ঠান শুরু করেন। তিনি প্রাইম ব্যাংকের উদ্যোক্তা পরিচালক ও প্রাক্তন চেয়ারম্যান। তিনি বাংলাদেশ জুয়েলার্স সমিতির (বাজুস) নির্বাহী সদস্য। এ ছাড়া তিনি সোনার বাংলা ইন্স্যুরেন্স কোম্পানি লিমিটেডের ব্যবস্থাপনা পরিচালক হিসেবে নিয়োজিত রয়েছেন। 

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. শিক্ষা জীবন
titleD. জন্ম ও পারিবারিক জীবন
উত্তর: titleB
লুই পা এবং ভারতীয় ঐতিহ্যের আদিসিদ্ধ মীননাথ বা মৎস্যেন্দ্রনাথ একই ব্যক্তি কিনা সে বিষয়ে বিতর্ক রয়েছে। তিব্বতী ঐতিহ্যে লুই পাকে বাংলার এবং ভারতীয় ঐতিহ্যে মৎস্যেন্দ্রনাথকে চন্দ্রদ্বীপের ধীবরশ্রেণীরসম্ভূত বলে বর্ণনা করা হয়েছে। কৌলজ্ঞাননির্ণয় নামক গ্রন্থে মৎস্যেন্দ্রনাথকে যোগিনী কৌল সম্প্রদায়ের প্রতিষ্ঠাতা হিসেবে বর্ণনা করা হয়েছে। অপরদিকে তারানাথ লুই পাকে যোগিনী ধর্মমতের স্রষ্টা হিসেবে উল্লেখ করেছেন।

সঠিক অনুচ্ছেদ শিরোনাম কোনটি?
titleA. আদিসিদ্ধ ?
titleB. সাহিত্যরচনা
titleC. চোস-ব্যুং গ্রন্থ অনুযায়ী জীবনী
titleD. মৎস্যেন্দ্রনাথ ?
উত্তর: titleD
আদিত্য মনির 'কাঠবিড়ালী'র চিত্র গ্রহণ করেছেন। সম্পাদনা করেছেন আশিকুর রহমান সুজন। রংবিন্যাস করেছেন রাশেদুজ্জামান সোহাগ ও লিয়ন রোজারিও। শব্দ গ্রহণ করেছেন রিপন নাথ। আদেল ইমাম অনুপ শিল্প নির্দেশনা দিয়েছেন। কামরুল জিন্নাহ, কল্লোল কবির ও ফ্রাঙ্ক উইলসন তালুকদার এই চলচ্চিত্রের প্রধান সহকারী পরিচালকের কাজ করেছেন। লোগো ও পোস্টার তৈরী করেছেন লিটন কর।

সঠিক অনুচ্ছেদ শিরোনাম কোনটি?
titleA. ভিডিও স্ট্রিমিং সেবায়
titleB. সঙ্গীত আয়োজন
titleC. অন্যান্য কলাকুশলী
titleD. প্রচারণা
উত্তর: titleC
উল্লাপাড়া অঞ্চল কখন গড়ে উঠেছে তার সঠিক কোন ব্যাখ্যা পাওয়া যায়নি । তবে ভূ-তত্ত্ববিদগণের মতে এবং বিভিন্ন পরিব্রাজকদের বর্ণনা পর্যালোচনা করলে দেখা যায় যে, প্রায় ৪৫০০ খ্রিস্টপূর্বে জয়পুরহাট,দিনাজপুর, বগুড়া, রাজশাহীর অংশ এবং পাবনার পশ্চিমাংশ নিয়ে বরেন্দ্রভূমি গড়ে উঠে। এর বহু শতাব্দী পরে বিভিন্ন নদীবাহিত পলল সঞ্চিত হয়ে সিরাজগঞ্জ,টাঙ্গাইল,ময়মনসিংহ,মুন্সিগঞ্জ,পাবনা প্রভৃতি জেলা গড়ে ওঠে । তখন যমুনা নদীর অস্তিত্ব ছিল না এবং সিরাজগঞ্জ ও টাঙ্গাইল ছিল ময়মনসিংহের অংশ । চীনা পরিব্রাজক হিউয়েন সাং এর মতে সপ্তম শতাব্দীর পর থেকে সিরাজগঞ্জ জেলায় জনবসতি গড়ে ওঠে । ঐ সময় নবগঠিত এ অঞ্চল বছরের প্রায় আট/নয় মাস পানিতে নিমজ্জিত থাকত । হিউয়েন সাং এর বর্ণনা থেকে আরো জানা যায় যে, করতোয়া নদীর পশ্চিমাঞ্চল ছিল পুণ্ড্রবর্ধন রাজ্যের অন্তর্গত । ধারণা করা হচ্ছে উল্লাপাড়াও এই রাজ্যের অন্তর্গত ছিল । পরবর্তীতে নদীবাহিত পলি সঞ্চায়নের মাধ্যমে উল্লাপাড়া প্লাবন সমভূমিতে পরিণত হয় । মুসলিম শাসনকাল(১২০৪‌‌-১৭৫৭) এবং ব্রিটিশ আমলে(১৭৫৭-১৯৪৭) নৌ-পথে ও স্থলপথে উল্লাপাড়ার সাথে যোগাযোগ স্থাপন হয় এবং ব্যবসায়িক কেন্দ্র গড়ে ওঠে ।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যার উপাত্ত
titleC. প্রত্নতত্ত্বিক নিদর্শন
titleD. অর্থনীতি
উত্তর: titleA
মুক্তিযুদ্ধের সময় চাঁদপুর ২নং সেক্টরের অধীনে ছিল। ১৯৭১ সালের ১২ মে পাকবাহিনী হাজীগঞ্জ উপজেলার কাশিমপুর গ্রামের ৫০ জন লোককে নৃশংসভাবে হত্যা করে এবং বাড়িঘর জ্বালিয়ে দেয়। এ গণহত্যার পর মুক্তিযোদ্ধারা আক্রমণ চালালে পাকবাহিনীর ১৭ জন সৈন্য নিহত এবং ২ জন মুক্তিযোদ্ধা শহীদ হন। শাহরাস্তি উপজেলার নাওড়া, সূচীপাড়া এবং উনকিলার পূর্বাংশে বেলপুরের কাছে মিত্র বাহিনীর সাথে পাকবাহিনীর সংঘর্ষে মিত্র বাহিনীর ১৩ জন সৈন্য এবং পাকবাহিনীর ৩৫ জন সৈন্য নিহত হয়। মুক্তিযুদ্ধের সময় মতলব উত্তর উপজেলার নিশ্চিন্তপুর গ্রামে যুদ্ধাহত মুক্তিযোদ্ধাদের চিকিৎসার জন্য একটি হাসপাতাল প্রতিষ্ঠা করা হয়।


সঠিক অনুচ্ছেদ শিরোনাম কোনটি?
titleA. উপজেলাসমূহ
titleB. যোগাযোগ ব্যবস্থা
titleC. নদী
titleD. মুক্তিযুদ্ধের ঘটনাবলি
উত্তর: titleD
সময়ের ব্যবধানে ও আধুনিক উন্নত প্রযুক্তির সাহায্যে টুথব্রাশ সাধারণতঃ কৃত্রিম তন্তু বা সিনথেটিক ফাইবার দিয়ে তৈরী করা হয়। প্রাচীনকালে পশুর পশম দিয়ে টুথব্রাশ তৈরী করা হতো। এখনও পশম দিয়ে তৈরী টুথব্রাশের ব্যবহার বিশ্বের কিছু অংশে দেখা যায়।

নেপোলিয়ন বোনাপার্ট ঘোড়ার চুল দিয়ে তৈরী টুথব্রাশের সাহায্যে দাঁত পরিষ্কার রাখতেন বলে জানা যায়। তবে আধুনিক সভ্য সমাজে টুথব্রাশ প্রচলনের অনেক পূর্ব থেকেই বহুবিধ উপায়ে মুখের স্বাস্থ্য রক্ষা তথা দাঁতের পরিচর্যা করা হতো। সমগ্র বিশ্বের বিভিন্ন গবেষকদের কাছে টুথব্রাশের পূর্ব-পুরুষ হিসেবে বিভিন্ন উপকরণের বিষয়ে যথেষ্ট প্রমাণ রয়েছে। তন্মধ্যে - লাঠি চিবানো, গাছের চিকন ডাল, পাখির পালক, পশুর হাড় এমনকি প্রাণীদেহের আত্মরক্ষামূলক ধারালো কাঁটা অন্যতম। তৎকালে এগুলোর সাহায্যে টুথব্রাশের বিকল্প হিসেবে ব্যবহৃত হয়েছিল।

জানুয়ারি, ২০০৩ সালে জেরোমি এইচ. লেমেলসন এবং ম্যাসাচুসেটস ইন্সটিটিউট অব টেকনোলজি (এমআইটি) এর যৌথ পরিচালনায় আবিস্কারের উপর সূচীকরণ করা হয়। এতে দেখা যায় যে, মার্কিন যুক্তরাষ্ট্রের নাগরিকেরা টুথব্রাশকে ১ম স্থানে অভিষিক্ত করেছেন। কেননা, এটি ছাড়া তাদের দৈনন্দিন জীবন অপূর্ণাঙ্গ বলে গণ্য হবে।

সঠিক অনুচ্ছেদ শিরোনাম কোনটি?
titleA. সতর্কতা
titleB. দাঁত পরিষ্কার
titleC. ইতিহাস
titleD. সচেতনতা
উত্তর: titleC
১৯৬৩ সালে ফয়সাল বিন আবদুল আজিজ তাকে প্রতিরক্ষা ও বিমান মন্ত্রী হিসেবে নিয়োগ দেন। তিনি সৌদি সশস্ত্র বাহিনীর উন্নয়নে ভূমিকা রেখেছেন। বাদশাহ ফয়সালের শাসনামলে সুলতান ইয়েমেন নিয়ে আগ্রহী ছিলেন। বাদশাহ খালিদের শাসনামলে তার প্রভাব হ্রাস পায়। তার সময়ে সৌদি আরব ছিল মার্কিন অস্ত্রের সর্ববৃহৎ আমদানিকারক। মার্কিন-সৌদি মিত্রতার তিনি অন্যতম শক্ত সমর্থক ছিলেন।

১৯৬৫ সালে তিনি ব্রিটিশ এয়ারক্রাফট কর্পোরেশনের সাথে চুক্তি করেন। তিনি ইয়েমেনের গৃহযুদ্ধের একজন বিশেষজ্ঞ ছিলেন। ১৯৯৯ সালে তিনি ইরান সফর করেছেন। এটি ছিল ১৯৭৯ সালের পর কোনো সৌদি মন্ত্রী ইরানে রাষ্ট্রীয় সফর।

সঠিক অনুচ্ছেদ শিরোনাম কোনটি?
titleA. সম্মাননা
titleB. প্রতিরক্ষা ও বিমান মন্ত্রী
titleC. দ্বিতীয় উপপ্রধানমন্ত্রী
titleD. ব্যক্তিগত জীবন
উত্তর: titleB
১০ই ডিসেম্বর ১৯৯০-এ হরিয়ানাের সোনিপাত জেলার পাঞ্ছি জাতন গ্রামে জন্মগ্রহণ করেন খাত্রি এবং রোহাতক থেকে তার শিক্ষা সম্পন্ন করেন। তার পিতা সুবহ সিং, যিনি একজন কুস্তিগীর ছিলেন, তিনি তার প্রবর্তনমূলক বছরগুলিতে কুস্তির প্রতি তার আকর্ষণকে তুলে ধরতে গুরুত্বপূর্ণ ভূমিকা পালন করেছিলেন। পরে, অনুপ সিং তাকে একটি ফ্রিস্টাইল কুস্তিগীর হিসেবে শিক্ষা প্রদান করেছিলেন। ২০১০ সালে, এশিয়ান গেমসে তার পডিয়াম শেষ হওয়ার পর, হরিয়ানা সরকার তাকে নিয়োগের নীতির অধীনে হরিয়ানা পুলিশে একজন সাব-ইন্সপেক্টর হিসেবে নিযুক্ত করেছিল। 

সঠিক অনুচ্ছেদ শিরোনাম কোনটি?
titleA. ২০০৬-০৯: প্রাথমিক কর্মজীবন
titleB. ২০১০: এশিয়ান গেমস, কুয়াংচৌ
titleC. প্রাথমিক জীবন
titleD. ২০১১: দ্বিতীয় কমনওয়েলথ চ্যাম্পিয়নশিপ শিরোনাম
উত্তর: titleC
২০১৪ সালে বাংলাদেশে ওষুধের অভ্যন্তরীণ বাজার ছিল প্রায় সাড়ে ১২ হাজার কোটি টাকা, বর্তমানে তা প্রায় ১৩ হাজার কোটি টাকা ছাড়িয়ে গেছে। ওষুধ সমিতির তথ্যমতে, সারা দেশে প্রায় ৩ লাখ ওষুধের দোকান রয়েছে। বাংলাদেশের রাজধানী ঢাকার মিটফোর্ড ছাড়াও খুলনা, রাজশাহী, কুমিল্লা, লক্ষ্মীপুর ও চট্টগ্রামের হাটহাজারীতে আরও পাঁচটি বড় ওষুধের মার্কেট রয়েছে।

নিচের তালিকায় অভ্যন্তরীণ বাজারে প্রতিবছর ওষুধ বিক্রির পরিমাণ পরিমান দেখানো হল:

সঠিক অনুচ্ছেদ শিরোনাম কোনটি?
titleA. আইনি ও নীতিগত বাধা
titleB. অভ্যন্তরীণ
titleC. প্রসারের ক্ষেত্রে সমস্যা
titleD. ইতিহাস
উত্তর: titleB
ব্ল্যাকবেরি বহুবর্ষজীবী উদ্ভিদ, যেটি সাধারণত বহুবর্ষজীবী মূল পদ্ধতি হতে দ্বিবার্ষিক কান্ড ধারণ করে।
প্রথম বছরে এটিতে নতুন কান্ড হয়, প্রিমোক্যান, এটির ৩–৬ মিটার (কিছু ক্ষেত্রে ৯ মিটার পর্যন্ত) পূর্ণ দৈর্ঘ্য থেকে সবলভাবে বৃদ্ধি পায়। এটি ভূমি বরাবর ঝুঁকে পড়ে এবং পাঁচটি অথবা সাতটি পত্রস্তবকের সাথে বড় পাতার আকৃতি ধারণ করে; কিন্তু এটিতে কোনো ফুল ফুটে না। এটির দ্বিতীয় বছরে "ক্যান" ফ্লোরিক্যান এ পরিণত হয় এবং কান্ড বেশি বৃদ্ধি পায় না, কিন্তু পার্শ্বিক কুঁড়ি ভেঙ্গে পার্শ্বিক ফুল ফুটে (যাতে তিনটি বা পাঁচটি পত্রস্তবকের সাথে ছোট পাতা থাকে)।
প্রথম এবং দ্বিতীয় বছরের অঙ্কুরে সাধারণত বহুসংখ্যক খাটো-বাঁক থাকে। এছাড়াও খুবই ধারালো "প্রিকলেস"কে প্রায়ই ভুলক্রমে কাঁটা বলা হয়। এসব প্রিকলেস অবলীলায় জিন্স ছিঁড়ে ফেলতে পারে এবং প্রিকলেসের কারণে গাছের চারপাশে বিচরণ করা খুব কষ্টসাধ্য হয়। বর্তমানে প্রিকল-বিহীন চাষাবাদ বিকশিত হয়েছে। যুক্তরাষ্ট্রের আরক্যানসা বিশ্ববিদ্যালয় প্রিমোক্যান ফ্রুটিং ব্ল্যাকবেরিকে বিকশিত করেছে, যা প্রথম বছরেই বৃদ্ধি পায় এবং এতে ফুল ফুটে। এটি প্রিমোক্যান-ফ্রুটিং হিসাবে লাল রাসবেরির মত অনেক বেশি বৃদ্ধি পায়। অবনমিত কান্ডসহ পরিণত গাছগুলি ঘন ঝোপালো আকৃতি ধারণ করে এবং যখন সেগুলো মাটিতে পৌঁছায় তখন অনেক প্রজাতির (শিকড়ের) গ্রন্থির ডগা হতে শিকড়ের শাখা বের হয়। এগুলো পাহাড়ের পাশে সতেজ এবং দ্রুত বর্ধনশীল হয়। ব্ল্যাকবেরি ঝোপ নরম মাটি সহ্য করে এবং সেগুলো পতিত জমি, পরিখা এবং খালি অংশে সহজে বিস্তার লাভ করে। ফুলের পার্শ্বিক ডগায় ছোট পুষ্পস্তবকে বসন্তের শেষে এবং গ্রীষ্মের শুরুতে ফুল ফুটে। প্রতিটি ফুল প্রায় ২–৩ সেন্টিমিটার ব্যাস বিশিষ্ট এবং এতে পাঁচটি সাদা অথবা ফ্যাকাশে গোলাপি পাপড়ি থাকে। আঁটি শুধুমাত্র ডিম্বাশয়ের চারপাশে বিকশিত হয়, যা পুষ্পরেণুর দানা হতে পুং জননকোষ দ্বারা নিষিক্ত হয়। অপর্যাপ্ত পরাগায়নের কারণে অধিকাংশ সম্ভাব্য ডিম্বাশয় অবিকশিত থেকে যায়। এমনকি এই শর্তাবলীতে সামান্য পরিবর্তন হয়। যেমন- বৃষ্টির দিনে অথবা খুব গরমের দিনে মৌমাছির জন্য সকালের পর কাজ করা কঠিন হয়, তাই ফুলে মৌমাছির আনাগোনা হ্রাস পেতে পারে, আর এভাবে ফলের গুণমান হ্রাস পায়। অপূর্ণাঙ্গ আঁটির বিকাশে গাছের শিকড়ের পরিমাণ কমে যাওয়ার উপসর্গ বা রাসবেরি বুশি ডোয়ার্ফ ভাইরাসের মত ভাইরাসের সংক্রমণ দেখা দিতে পারে।

সঠিক অনুচ্ছেদ শিরোনাম কোনটি?
titleA. সংকর
titleB. বিবরণ
titleC. খাদ্য
titleD. উদ্ভিদবিজ্ঞান সংক্রান্ত বৈশিষ্ট্য
উত্তর: titleD
অনেকেরই এমন কিছু সংখ্যক অভ্যাস আছে যেগুলোকে স্নায়বিক অভ্যাসে শ্রেণীভুক্ত করা যায়। এর মাঝে আছে নখ কামড়ানো। তোতলানো, গন্ধ শোঁকা এবং মাথায় আঘাত করা। এগুল মানসিক অবস্থার উপসর্গ হিসেবে পরিচিত এবং সাধারণত উদ্বেগ, সুরক্ষাহীনতা, নিকৃষ্টতা ও দুশ্চিন্তার উপর নির্ভর করে। এই অভ্যাসগুলো অল্প বয়সে গঠিত হয় এবং এর কারণ হতে পারে আকর্ষণের প্রয়োজন অনুভব করা। যখন স্নায়বিক অভ্যাস দূর করার চেষ্টা করা হয় তখন উপসর্গ যা অভ্যাসে পরিণত হয়েছে তা ব্যতীত স্নায়বিক অনুভূতির কারণ খুজে তা সমাধান করা প্রয়োজন। 

সঠিক অনুচ্ছেদ শিরোনাম কোনটি?
titleA. গঠন
titleB. ইচ্ছা এবং অভিপ্রায়
titleC. স্নায়বিক দুর্বলাবস্থা
titleD. উদ্দেশ্য
উত্তর: titleC
অধিকাংশ আধুনিক গবেষকের মতে, মার্ক-লিখিত সুসমাচারটিই প্রথম রচিত সুসমাচার। তারা মনে করেন ম্যাথিউ (যিনি মার্কের ৬৬১টি চরণের মধ্যে ৬০০টি চরণ গ্রহণ করেছিলেন) এবং লুক উভয়েই মার্ক-লিখিত সুসমাচার থেকে নিজের রচনার প্রধান প্রধান উপাদানগুলি গ্রহণ করেছিলেন। যদিও মথি-লিখিত সুসমাচারের রচয়িতা মার্ক-লিখিত সুসমাচারের উপাদান শুধুমাত্র অনুকরণ করেনন, তিনি স্বাধীনভাবে এই সূত্রটি সম্পাদনা করেছেন। তিনি বিশেষ গুরুত্ব আরোপ করেছেন ইহুদি প্রথায় যিশুর স্থান নির্ধারণের উপর এবং যিশুর শিক্ষার একটি বৃহৎ অংশ তার সুসমাচারে যুক্ত করেছেন। মথি ও মার্ক-লিখিত সুসমাচারে প্রায় ২২০টি অতিরিক্ত যে চরণ পাওয়া যায়, তা মার্ক-লিখিত সুসমাচারে নেই। এগুলি গৃহীত হয়েছে দ্বিতীয় এক সূত্র থেকে। এই সূত্রটি যিশুর উক্তিসমূহের একটি প্রকল্পিত সংকলন। গবেষকেরা এই সূত্রের নাম দিয়েছেন ‘কুয়েল’ (জার্মান ভাষায় যার অর্থ ‘সূত্র’) বা কিউ সূত্র। দ্বিসূত্র প্রকল্পনা (মার্ক ও কিউ) নামে পরিচিত এই মতবাদ থেকে আরেকটি মতবাদের সৃষ্টি হয়েছে। এটিকে বলা হয় ‘বিশেষ মথি’ বা এম সূত্র। অর্থাৎ, মথি-লিখিত সুসমাচারের নিজস্ব উপাদান। এটি হয় একটি পৃথক সূত্র, অথবা এটি রচয়িতার চার্চ থেকে এসেছে, অথবা রচয়িতা নিজে এগুলি রচনা করেছেন। এছাড়াও রচয়িতা নিজে গ্রিক শাস্ত্রগুলিকে অপসারিত করেছেন। অধিকাংশই সেপ্টুয়াজিন্টের কোনো পরিচিত সংস্করণ, (বুক-স্ক্রোল (ইসাইয়ার পুস্তক, গীতসংহিতা ইত্যাদির গ্রিক অনুবাদ) বা ‘টেস্টিমনি সংগ্রহ’ (খণ্ডিত রচনার সংগ্রহ) কোনো আকারেই যা নেই)। প্যাপিয়াস যদি ঠিক হয়, তবে সম্ভবত লেখকের নিজস্ব সম্প্রদায়ের মৌখিক উপাখ্যানগুলি যুক্ত হয়েছে। এই সূত্রগুলি মূলত গ্রিক ভাষায় রচিত হয়েছিল। এর অধিকাংশই সেপ্টুয়াজিন্টের কোনো পরিচিত সংস্করণে পাওয়া যায় না। যদিও কোনো কোনো গবেষকের অতে, এই মূল নথগুলি সম্ভবত হিব্রু বা আরামিক সূত্র থেকে গ্রিক ভাষায় অনূদিত হয়।

সঠিক অনুচ্ছেদ শিরোনাম কোনটি?
titleA. প্রথম উপাখ্যান ও কথোপকথন
titleB. চতুর্থ উপাখ্যান ও কথোপকথন
titleC. সূত্র
titleD. গঠন
উত্তর: titleC
স্বাধীনতার পরে ভারতের কমিউনিস্ট পার্টি (অবিভক্ত) নিষিদ্ধ হলে তাকে আত্মগোপন করতে হয়। ১৯৪৮-৪৯ পর্যন্ত আত্মগোপন করে থাকার পর ১৯৫২ সালে বজবজ বিধানসভা নির্বাচনে প্রার্থী হন এবং কংগ্রেস প্রার্থীকে পরাজিত করেন। ১৯৫৭ সালের বিধানসভা ভোটে পূনরায় তিনি জয়ী হয়েছিলেন। ১৯৫৯ সালের খাদ্য আন্দোলনে যোগ দিয়ে বৃদ্ধ বয়েসেও কারাবাস করেন বঙ্কিম মুখার্জী। পরিষদীয় বক্তা রুপে তিনি ছিলেন সর্বজন শ্রদ্ধেয় রাজনীতিবিদ।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. সংসদীয় রাজনীতি
titleC. মৃত্যু
titleD. সাম্যবাদী আন্দোলন
উত্তর: titleB